ລີທົວເນຍ ເພີ່ມກອງກຳລັງ ອົງການເນໂຕ້ ຕາມຊາຍແດນ ເພື່ອຕ້ານຢັນ ຣັດເຊຍ
ພັນ​ໂທ Huber ຜູ້​ບັນຊາ​ການ​ ໜ່ວຍ​ແນວ​ໜ້າ ​ຂອງເນໂຕ້ ​​ ກ່າວ​ວ່າ ພວກ​ເຮົາ​ໄດ້​ສຳ​ເລັດ ການ​ຝຶກ​ແອບມາ ເປັນຢ່າງດີ ​ເພາະສະ​ນັ້ນ ​ພວກເຮົາຈຶ່ງພ້ອມແລ້ວ ທີ່​ຈະຢັບຢັ້ງ​ ການ​ຮຸກ​ຮານ​​ ແລະ​ປົກ​ປ້ອງລີທົວເນຍ.
ໃນຕົ້ນປີນີ້ ອົງການເນໂຕ ໄດ້ສົ່ງກອງກຳລັງ ໄປຍັງເຂດທະເລ Baltics ເພີ່ມຕື່ມ ເພື່ອສ້າງຄວາມແນ່ໃຈວ່າ ອະດີດປະເທດທີ່ເຄີຍຂຶ້ນກັບສະຫະພາບໂຊວຽດ ນັ້ນ ຈະສາມາດຕ້ານຢັນພວກກະບົດຣັດເຊຍໄດ້ ຊຶ່ງການປະຈຳການດັ່ງກ່າວ ຖືກບັນ ລະຍາຍວ່າ ເປັນໄພຂົ່ມຂູ່ຢູ່ໃນຂົງເຂດດັ່ງກ່າວ Lithuania ວາງແຜນວ່າ ຈະສ້າງ ຮົ້ວກັ້ນ ລະຫວ່າງຊາຍແດນຍຸດທະສາດ ເຂດ Kaliningrad ບ່ອນທີ່ຣັດເຊຍ ມີຄວາມ ຮູ້ສຶກສັນສົນ ວ່າຖືກປິດລ້ອມ ໂດຍສະມາຊິກອົງການເນໂຕ ຄື Lithuania ກັບ Poland ນັ້ນ ຊຶ່ງ ວັນນະສອນຈະນຳລາຍລະອຽດຂອງເລື່ອງນີ້ຈາກ ນັກຂ່າວ VOA Daniel Schearf ມາສະເໜີທ່ານ ໃນອັນດັບຕໍ່ໄປ ໜ່ວຍແນວໜ້າຂອງອົງການເນໂຕ ທີ່ນຳພາໂດຍເຢຍຣະມັນ ໃນ Lithuania ທີ່ຈະ ສະແດງໃຫ້ແຂກຜູ້ມີກຽດທີ່ທຳການຢ້ຽມຢາມຢຸໂຣບຢູ່ນັ້ນເຫັນ ຫຼັງຈາກລັດເຊຍ ໄດ້ຍຶດເອົາເຂດ Crimea ມາຂຶ້ນກັບຕົນແລ້ວ ອົງການເນໂຕ ກໍໄດ້ຕົກລົງວ່າ ຈະສົ່ງກອງກຳລັງ ໄປຍັງເຂດດັ່ງກ່າວ ແລະໃນ Estonia, Latvia ແລະ Poland ໃນການເອົາບາດກ້າວທີ່ຈະຢັບຢັ້ງການຮຸກຮານບົ່ມຊ້ອນຂອງຣັດເຊຍ ພັນໂທ Christopher Huber ຜູ້ບັນຊາການຂອງໜ່ວຍແນວໜ້າຂອງອົງການເນໂຕ ໃນ Lithuania ກ່າວວ່າ ຣັດເຊຍ ໄດ້ອະທິບາຍວ່າ ການສົ່ງກອງກຳລັງໄປ ແມ່ນເປັນໄພຂົ່ມຂູ່ຕໍ່ຄວາມປອດໄພ ໃນຂົງເຂດ ແລະວາງແຜນວ່າຈະຊ້ອມລົບຢ່າງໃຫຽ່ ໃນເດືອນກັນຍາທີ່ຈະມາເຖິງນີ້ ໃນປະເທດເພື່ອນບ້ານ Belarus ການຝຶກຊ້ອມທາງທະຫານ ຂອງຣັດເຊຍ ແລະການລົບກວນນ່ານຟ້າຂອງອົງການ ເນໂຕເພີ່ມຂຶ້ນ ໄດ້ສ້າງຄວາມເປັນກັງວົນຢູ່ໃນບັນດາປະເທດເຂດທະເລ Baltics ທີ່ກາງຕໍ່ນຳອົງການເນໂຕ ໃຫ້ເປັນຜູ້ດູແລດ້ານການປ້ອງກັນ ພັນຕີ Martin ຜູ້ບັນຊາການຂອງໜ່ວຍໂຈມຕີທາງອາກາດ ຂອງອົງການເນໂຕ ທີ່ດູແລນ່ານຟ້າ ໃນເຂດທະເລ Baltics ກ່າວວ່າ ຄຳຮຽກຮ້ອງຂອງປະທານາທິບໍດີສະຫະລັດ ທ່ານ Donald Trump ໃຫ້ສະມາຊິກ ອົງການເນໂຕ ຈ່າຍຄ່າປ້ອງກັນເຂົາເຈົ້າເພີ່ມຕື່ມ ໄດ້ຮັບຄວາມເຫັນດີໃນໝູ່ປະເທດ ເຂດທະເລBaltics ແຕ່ກໍມີຄວາມເປັນຫ່ວງຢູ່ວ່າ ການພັກດັນໃຫ້ມີສາຍພົວພັນທີ່ດີຂຶ້ນ ລະຫວ່າງສະຫະລັດ ກັບຣັດເຊຍ ຈະບໍ່ສ້າງຜົນປະໂຫຍດຫຼາຍໃຫ້ພວກຕົນ ທ່ານ Edgars Rinkevics ລັດຖະມົນຕີການຕ່າງປະເທດຂອງ Latvia ກ່າວວ່າ Lithuania ພວມເອົາມາດຕະການ ທີ່ຮວມທັງການສ້າງຮົ້ວກັ້ນໃນປີນີ້ ເລາະຕາມຊາຍແດນທີ່ເປີດກວ້າງກັບຣັດເຊຍ ໃນເຂດ Kaliningrad Daniel Schearf ນັກຂ່າວ VOA ກ່າວວ່າ Vaidotas Urbelis ຈາກກະຊວງປ້ອງກັນປະເທດ Lithuania ກ່າວວ່າ ການຕັ້ງຢູ່ລະຫວ່າງກາງ Lithuania ກັບ Poland ນັ້ນ ເຂດ Kaliningrad ຂອງຣັດເຊຍ ແມ່ນເຂດຍຸດທະສາດ ເປັນທີ່ຕັ້ງກອງທັບເຮືອແລະລູກສອນໄຟຂີປະນາວຸດ ຊຶ່ງພາໃຫ້ ເກີດຄວາມກັງວົນຂອງພວກຜູ້ຄົນທີ່ອາໄສຢູ່ໃນຂົງເຂດນັ້ນ ນາງ Ekaterina ຜູ້ຄົນທີ່ອາໄສຢູ່ໃນເຂດ Kaliningrad ຜູ້ນຶ່ງກ່າວວ່າ ສະລັບພວກອື່ນໆແລ້ວແມ່ນ ບໍ່ທໍ່ໃດ ທ້າວ Ilya ຜູ້ຄົນທີ່ອາໄສຢູ່ໃນເຂດ Kaliningrad ອີກຜູ້ນ່ຶງກ່າວວ່າ ພຽງແຕ່ເປັນການຕຽມພ້ອມໄວ້ຊື່ໆ ບັນດາປະເທດໃນເຂດທະເລ Baltic ຈຶ່ງໄດ້ຮຽກຮ້ອງ ໃຫ້ອົງການເນໂຕ ເອົາມາດຕະການດ້ານຄວາມປອດໄພເພີ່ມຂຶ້ນໃນຂົງເຂດ ກ່ອນການ ຊ້ອມ ລົບຄັ້ງໃຫຽ່ຂອງຣັດເຊຍ ໃນເດືອນກັນຍາທີ່ຈະມາເຖິງນີ້